Разред: VIII

Број часа: 1.

Методска јединица: О Цркви уопште

Тип часа: обрада новог градива

Уводни дио

Упознајем ученике са градивом ове године, то јест са православном догматиком. Говорим им о евхаристијском методу доношења и усвајања догмата у личном животу и важности подвига за њихово доживљавање.

Главни дио

Дајем ученицима задатак да прочитају лекцију и да одговоре на питања послије лекције у свеске. Дијелим их у 6 група, по колонама како сједе, и дајем свакој групи истраживачки задатак.

Прва група треба да каже нешто о важности крштења и о томе када неко постаје члан Цркве, да ли самим рођењем од православних родитеља, или крштењем. За шта нам све крштење отвара врата? Друга група треба да се присјети градива из шестог разреда и да исприча догађај Педесетнице, односно силаска Светог Духа на апостоле. Која је важност тог догађаја и шта су све апостоли добили силаском Светога Духа на њих? Трећа група говори нешто о новозавјетном, јеврејском и грчком значењу ријечи Црква. По чему се разликује јеврејско црквено сабрање, новозавјетна заједница позваних и грчка скупштина слободног народа? Ко то позива људе у Цркву и како? Да ли је одзив слободан, или по присили? Четврта група објашњава како је то Црква Тијело Христово, како она то постаје и бива, како је нови народ Божији, шта значи то да је храм Божији, ко чини царско свештенство, како смо то ми Христова невјеста. Све ове термине треба да објасне својим ријечима, па их ја исправљам и допуњавам. Пета група треба да протумачи значење породичне Цркве. Да ли је она потпуна Црква? Колики је њен значај за сваку личност и како она може најбоље да функционише. Да ли треба да се сведе само на крсну славу? Шеста група труди се да правилно схвати однос између локалне и саборне Цркве. Да ли су то двије одвојене Цркве, или једна иста? Битно је исправити одређене предрасуде код ђака који, руковођени западним начином размишљања, предност дају саборној Цркви и установи патријархата, слично папизму.

Ове задатке треба да обаве за десет минута, а послије читају и о томе расправљамо и дијелим им плусеве у свеску активности. На табли записујемо најважније ствари.

Завршни дио

На крају часа организујем квиз знања из ове лекције, који се састоји из неколико игара кроз које провјеравам шта су научили и како повезују научено градиво у цјелину. Ако остане времена, читамо одређено поглавље из Светог Писма.

Додатак припреми 8 – 1

1. Из ког језика смо примили ријеч Црква?
2. Од које ријечи смо примили ријеч Црква?
3. Какво значење има та ријеч?
4. Шта су Словени цијенили изнад свега?
5. Како треба да ословљавамо свештеника?
6. Које је старозавјетно значење ријечи Црква?
7. Које је грчко значење ријечи Црква?
8. Које је хришћанско значење ове ријечи?
9. Како су се звали врховни богови код Словена?
10. Како су се звали родитељи Свете Дијеве Марије?

Велики Четвртак, Велики Петак, Васкрс, Спасовдан, Духови – Тајна вечера, Распеће, Силазак Светог Духа, отворен гроб, Вазнесење

Исаија, Матеј, Лука, Павле, Јован – Откривење, пророштва, Јеванђеље, посланице, Дјела апостолска

Глава, труп, удови, чула – тијело

Распеће, вино, ексери, копље – крв

Исус, Господ, Помазаник, Месија – Христос

Заједница, храм, невјеста, лађа – Црква

Тијело, крв, Христос, Црква – Причешће

Рм, или Кол.

Разред: VIII

Број часа: 2.

Методска јединица: Истовјетност Цркве и храма

Тип часа: обрада новог градива

Уводни дио

Понављамо претходну лекцију. Тражим од њих да ми испричају резултате до којих смо дошли на прошлом часу и шта смо закључили послије групног рада. Тражим од некога да ми преприча дио из Светог Писма који смо читали.

Главни дио

Дајем ученицима задатак да прочитају лекцију и да одговоре на питања послије лекције у свеске. Дијелим их у 6 група, по колонама како сједе, и дајем свакој групи истраживачки задатак.

Ученици прве групе говоре о значају храма као богослужбеног мјеста. По чему се то мјесто разликује од других установа и грађевина? По чему је оно свето, а друга мјеста то нису? Друга група говори о разлици између Христовог и Адамовог насљеђа. Шта смо то ми наслиједили од наших родитеља, а шта од Христа добијамо на крштењу? Да ли неко може избјећи смрт без Христа? Какве постоје врсте смрти? Да ли је физичка смрт коначна смрт? Трећа група говори о значају Свете Литургије и све што знају о њој. Које радње обавља свештеник на Литургији и који је значај тих радњи? Какав је значај причешћа? Да ли постоји велика разлика између Литургије на којој се причестимо и оне на којој то не урадимо? Четврта група говори о улози сваког појединог члана Цркве. Колико смо сви ми битни? Каква је разлика између обичног вијерника и свештеника? Који од њих има већу шансу за спасење и обожење? Са чим се пореде чланови Цркве у Светом Писму? Пета група говори о односу између Светог Писма и Светог Предања. Шта је једно, а шта друго? Које је вредније? Да ли се могу Писмо и Предање користити одвојено? Шта се догађа ако се одбаци један од ових видова Откривења? Шеста група говори о појму догмата, о њиховој непромјењивости и значају. Да ли су догмати битни и да ли Црква може постојати без својих учења? Зашто су они непромјењиви? Да ли треба увести правило да догмати могу да се мијењају и ко то може увести?

Ове задатке треба да обаве за десет минута, а послије читају и о томе расправљамо и дијелим им плусеве у свеску активности. На табли записујемо најважније ствари.

Завршни дио

На крају часа организујем квиз знања из ове лекције, који се састоји из неколико игара кроз које провјеравам шта су научили и како повезују научено градиво у цјелину. Ако остане времена, читамо одређено поглавље из Светог Писма.

Додатак припреми 8 - 2

1. Која је разлика између храма и Цркве?
2. Шта је прво и основно значење ријечи Црква?
3. Ко је Цркву основао и како?
4. Када су се Словени доселили на Балкан?
5. Гдје је Бог дао Десет заповијести?
6. Шта је Крштење?
7. Да ли је важно ком народу, или раси припадамо и да ли је то неки предуслов да будемо чланови Цркве?
8. Који је основни предуслов да будемо чланови Цркве?
9. Како су племенске заједнице добијале имена када су се Словени досељавали на Балкан?
10. Наброј бар три богослужења.

1, 2, 3, 4, 5 – Изласка, Поновљених закона, Левитска, Постања, Бројева

Постања, Исуса Навина, Књига о Јову, Исаије, Јеванђеље по Матеју – законска, законска, историјска, пророчка, поучна

Вода, кум, анђео чувар, рођење – Крштење

Свето миро, помазивање, Дух Свети, дар – Миропомазање

Гријеси, исповиједање, разрјешење, разговор – Покајање

Тијело, крв, кашичица, путир – Причешће

Крштење, Миропомазање, Покајање, Причешће – Свете тајне

Рм, или Кол.

Разред: VIII

Број часа: 3.

Методска јединица: О Богу – Бог као апсолутно и лично биће

Тип часа: обрада новог градива

Уводни дио

Понављамо претходну лекцију. Тражим од њих да ми испричају резултате до којих смо дошли на прошлом часу и шта смо закључили послије групног рада. Тражим од некога да ми преприча дио из Светог Писма који смо читали.

Главни дио

Дајем ученицима задатак да прочитају лекцију и да одговоре на питања послије лекције у свеске. Дијелим их у 6 група, по колонама како сједе, и дајем свакој групи истраживачки задатак.

Ученици прве групе треба да кажу нешто о вјери као таквој, о невидљивости Божијој и о односу између вјере и егзактног знања. Зашто је човјеку немогуће да види Бога? Друга група објашњава на који начин је то Син Јединородни објавио Бога. Ко је тај Син Јединородни и шта знамо о Његовом оваплоћењу и животу међу љидима? Да ли је Он истински Бог и да ли је Он истински Човјек? На који начин се Његово дјеловање на земљи тиче свакога од нас? Трећа група објашњава на који начин свијет свједочи о Богу. Шта на основу појава у свијету можемо сазнати о Богу? Да ли је данас свијет онакав какав је изашао из руке Божије, или се измијенио? Шта мијења свијет? Које Божије особине видимо на основу свијета? Четврта група говори о духовности Божијега бића. Шта значи то да је Бог духовно биће? Да ли је Бог видљив, има ли тијело и гдје се налази? Да ли је Божија духовност преносива на људе? Које људе називамо духовнима? Пета група говори о апсолутности Божијој. Шта значи сам појам апсолутно биће? Чиме је оно ограничено? Шта апсолутно биће има што релативно нема? Да ли за духовно биће постоје категорије времена и мјеста и како то ученици схватају? Шеста група излаже о Божијој персоналности. Бог је лично биће. Шта то значи? Да ли су биљке и животиње лична бића? А човјек? Колики је значај личносности? Да ли би се ми могли молити Богу да Он није лично биће? Шта значи народна вјера да је Бог нешто, а не неко?

Ове задатке треба да обаве за десет минута, а послије читају и о томе расправљамо и дијелим им плусеве у свеску активности. На табли записујемо најважније ствари.

Завршни дио

На крају часа организујем квиз знања из ове лекције, који се састоји из неколико игара кроз које провјеравам шта су научили и како повезују научено градиво у цјелину. Ако остане времена, читамо одређено поглавље из Светог Писма.

Додатак припреми 8 – 3

1. Како гласи стих Јн 1, 18?
2. Да ли је црква искључиво грађевина?
3. Зашто је важно да се хришћани причешћују?
4. Када је било прво масовно крштавање Срба?
5. Шта је то Црква?
6. На који начин, то јест по чему је Бог несазнатљив?
7. Шта је то Литургија?
8. Шта је прво и основно значење ријечи Црква?
9. Како је цар Ираклије помагао крштавање Срба?
10. Зашто хришћани поштују крст?

Јеремија, Марко, Дјела апостолска, Посланица Римљанима, Откривење – историја, поука, закон, пророштво, пророштво

Матеј, Марко, Лука, Јован, Лука – Дјела апостолска, човјек, орао, жртва, лав

Постојање, живот, човјек, животиња – биће

Лице, комуникација, општење, разум – однос

Воља, неограниченост, бијело, борба – слобода

Цјеливање, загрљај, срце, вјечност – љубав

Биће, однос, слобода, љубав – личност

Рм, или Кол.

Разред: VIII

Број часа: 4.

Методска јединица: Границе људског богопознања и докази Божијег постојања

Тип часа: обрада и понављање

Уводни дио

Понављамо претходну лекцију. Тражим од њих да ми испричају резултате до којих смо дошли на прошлом часу и шта смо закључили послије групног рада. Тражим од некога да ми преприча дио из Светог Писма који смо читали.

Главни дио

Дајем ученицима задатак да прочитају лекцију и да одговоре на питања послије лекције у свеске. Дијелим их у 6 група, по колонама како сједе, и дајем свакој групи истраживачки задатак.

Ученици прве групе говоре о божанском савршенству. Шта значи то да је Бог савршено биће? Има ли савршено биће границе и може ли Га неко спознати? Шта ми можемо знати о природи Бога? Друга група расправља о људској несавршености, релативности, односно ограничености. Да ли људска мисао заиста нема граница? Зна ли човјек све и може ли спознати све? Шта човјек никада не може да схвати? Да ли се схвата једино разумом? Ученици треће групе говоре о космолошком доказу Божијег постојања. Од њих се тражи да кажу шта су учили из географије, биологије и историје о постанку свијета. У којој мјери се то слаже са учењем Цркве, а у којој му је супротно? Да ли је логичније да је свијет настао случајно, или по вољи неког вишег бића? Четврта група говори о телеолошком доказу о постојању Бога. Нека се потруде да нађу нешто што нема никакву сврху свог постојања. Да ли ми знамо циљ сваке ствари? Да ли наше незнање значи да те ствари заиста и немају свога циља? Пета група говори о савјести. Како ми знамо шта је добро, а шта није? Да ли је то знање посљедица вишемилионског сударања свемирске прашине, или има свој разумни узрок? Да ли животиње разликују добро и зло, или поступају по инстинктима? Шеста група покушава да наведе неки народ у историји, или у садашњости који није имао никакву представу о Богу. Од куда долази вјера у Бога код људи? Како се дешава да се човјек ни након толико научних открића никако не може „ослободити“ вјере у Бога?

Ове задатке треба да обаве за десет минута, а послије читају и о томе расправљамо и дијелим им плусеве у свеску активности. На табли записујемо најважније ствари.

Завршни дио

На крају часа организујем квиз знања из ове лекције, који се састоји из неколико игара кроз које провјеравам шта су научили и како повезују научено градиво у цјелину. Ако остане времена, читамо одређено поглавље из Светог Писма.

Додатак припреми 8 - 4

1. Који су основни услови познања Бога?
2. Шта значи цитат из Светог Писма: Бог се јави у тијелу?
3. Из ког језика смо примили ријеч Црква?
4. Колико је трајао процес крштавања Срба?
5. Колико година је имала Дијева Марија кад је одведена у храм јерусалимски?
6. Због чега човјек не може познати Бога потпуно?
7. Да ли је Бог сазнатљив по природи?
8. Од које ријечи смо примили ријеч Црква?
9. На који начин је кнез Властимир учврстио и оснажио своју државу?
10. Како гласи прва од Десет Божијих заповијести?

Вјера, нада, љубав, мудрост, смирење – лудост, мржња, очајање, гордост, безбожништво

Гријех, страст, прљавштина, блуд, алкохолизам – цјеломудреност, чистота, трезвеност, невиност, очишћење (гријех-очишћење, страст-цјеломудреност, прљавштина-чистота, блуд-невиност, алкохолизам-трезвеност)

Сунце, звијезде, Тавор, Дамаск – свјетлост

Одушевљење, радост, живот, заљубљеност – усхићење

Савршенство, безгрешност, светиња, патријарх – светост

Знање, процес, ум, сједињење – познање

Свјетлост, усхићење, светост, познање – просвјетљење

Рм, или Кол.

Разред: VIII

Број часа: 5.

Методска јединица: Постанак свијета

Тип часа: обрада новог градива

Уводни дио

Понављамо претходну лекцију. Тражим од њих да ми испричају резултате до којих смо дошли на прошлом часу и шта смо закључили послије групног рада. Тражим од некога да ми преприча дио из Светог Писма који смо читали.

Главни дио

Дајем ученицима задатак да прочитају лекцију и да одговоре на питања послије лекције у свеске. Дијелим их у 6 група, по колонама како сједе, и дајем свакој групи истраживачки задатак.

Ученици прве групе пишу нешто о односу између израиљске и многобожачке вјере када је у питању стварање свијета. Да ли су други народи, осим израиљског, вјеровали у стварање свијета? Друга група пише о томе у којим члановима Символа вјере се говори о стварању и на који начин. Како, у вези с тим, Символ назива Бога Оца? Шта каже за Сина на крају другог члана? Како се назива Дух Свети у односу на живот и постојање живота? Трећа група објашњава шта значи то да је Бог самобитан. Да ли то значи да је сам себе створио, или нешто друго? Од чега зависи дужина Његовог постојања? Има ли краја Његовим годинама? Да ли је постојало када Бога није било? Четврта група расправља о томе шта значи да је стварање светотројични акт. Ко је од Свете Тројице Творац свијета? Да ли икада једна од личности Пресвете Тројице дјелује сама? Која од њих дјелује у Старом, а која у Новом завјету, а која у Цркви? Могу ли се оне раздвојити? Пета група има задатак да каже нешто о томе да ли свијет може нестати? Како ствари стоје по том питању на теоријском, а како на практичном плану? Да ли творевина има сама у себи живот? Хоће ли се Бог икада раскајати за своја дјела? Шеста група говори о циљу стварања. За шта је свијет створен? На који начин се он приноси Богу и како постаје Црква? Да ли би се Христос оваплотио и да човјек није сагријешио? Како ми постајемо Тијело Христово? Да ли остала творевина има другачије назначење од човјека?

Ове задатке треба да обаве за десет минута, а послије читају и о томе расправљамо и дијелим им плусеве у свеску активности. На табли записујемо најважније ствари.

Завршни дио

На крају часа организујем квиз знања из ове лекције, који се састоји из неколико игара кроз које провјеравам шта су научили и како повезују научено градиво у цјелину. Ако остане времена, читамо одређено поглавље из Светог Писма.

Додатак припреми 8 – 5

1. Који народ у Старом завјету је правилно вјеровао у стварање?
2. Наведи четири доказа постојања Бога.
3. Какво значење има ријеч еклисиа?
4. Шта је урадио кнез Мутимир за вријеме своје владавине?
5. Ко је установио свештенички чин у Новом завјету?
6. У којим члановима Символа вјере се спомиње стварање?
7. Објасни космолошки доказ Божијег постојања?
8. На који празник је основана Црква као заједница Светога Духа?
9. Гдје су рођени свети Ћирило и Методије?
10. Гдје се догодио силазак Светог Духа на апостоле?

Ноје, Мојсије, Јефтај, Саул, Илија – Јелисеј, Сим, Арон, Давид, Самсон

Аврам, Исус Навин, Илије, Соломон, Исаија – цар, патријарх, пророк, судија, свештеник

Све, држати, брига, промишљање – Сведржитељ

Створити, ништа, материја, силе – Творац

Невидљиви, анђели, херувими, чинови – небо

Камење, биљке, животиње, човјек – земља

Сведржитељ, Творац, небо, земља – Отац

Рм, или Кол.

Разред: VIII

Број часа: 6.

Методска јединица: Духовни свијет – анђели

Тип часа: обрада новог градива

Уводни дио

Понављамо претходну лекцију. Тражим од њих да ми испричају резултате до којих смо дошли на прошлом часу и шта смо закључили послије групног рада. Тражим од некога да ми преприча дио из Светог Писма који смо читали.

Главни дио

Дајем ученицима задатак да прочитају лекцију и да одговоре на питања послије лекције у свеске. Дијелим их у 6 група, по колонама како сједе, и дајем свакој групи истраживачки задатак.

Ученици прве групе треба нешто да кажу о самом називу за анђеле. Да ли су анђели наши посредници код Бога? По чему је човјек узвишенији од анђела? Да ли анђели служе људима, или људи анђелима? Ученици друге групе треба нешто да напишу о особинама анђела. Који је њихов основни посао? Зашто за монахе кажемо да се облаче у ангелски образ? Шта је заједничко анђелима и монасима? Да ли ту препознајемо идеале којима и ми у свијету треба да тежимо? Ученици треће групе говоре о ограничењима анђела као створених бића. По чему се анђели разликују од Бога? Како се анђели представљају на иконама и зашто баш тако? Да ли су сви анђели међусобно исти? Четврта група мора нешто да каже о настанку ђавола. Како се појавило прво зло у свијету и ко је за то одговоран? Који је то први гријех који је произвео све друге гријехове? На који начин се ми можемо заштити од тога гријеха који као коров брзо заражава душу? Пета група треба да размисли и каже своје мишљење о томе каква је и колика моћ ђавола. Шта ђаво може, а шта не може? Јесу ли они опасни за људе и како могу да им пакосте? Како човјек може да се заштити од демона? Ученици шесте групе треба нешто да кажу о јављању анђела и демона људима. Да ли треба жељети таква јављања и каква јављања они знају из Светог Писма да кажу? Треба ли прижељкивати чуда и имамо ли ми неки други циљ у животу и циљ молитве, осим чуда?

Ове задатке треба да обаве за десет минута, а послије читају и о томе расправљамо и дијелим им плусеве у свеску активности. На табли записујемо најважније ствари.

Завршни дио

На крају часа организујем квиз знања из ове лекције, који се састоји из неколико игара кроз које провјеравам шта су научили и како повезују научено градиво у цјелину. Ако остане времена, читамо одређено поглавље из Светог Писма.

Додатак припреми 8 – 6

1. Од које ријечи потиче назив анђео и шта она значи?
2. Која личност Свете Тројице је Творац свијета?
3. Наведи три значења појма Црква.
4. Како се звала словенска земља у којој су мисионарили свети Ћирило и Методије?
5. Коме се обраћамо кад се молимо?
6. Који је основни посао анђела?
7. Шта значи то да је Бог самобитан?
8. Објасни назив домаћа црква.
9. Како се звала прва словенска азбука?
10. Како су се звали родитељи светог Јована Крститеља?

Језекиљ (Данило), Осија (Амос), Матеј (Јован), Марко (Лука), Павле (четрнаест) – Лука, Данило, четрнаест, Амос, Јован

Откровење (Апокалипсис), Никеја (325), Цариград (381), Бог (Отац), Дух Свети (пророци) – Апокалипсис, 325, Отац, 381, пророци

Дух, добри, вијесник, крила – анђео

Мајка, Христос, дјевојка, молитвеница – Богородица

Свештеник, Јован, Јелисавета, нијем – Захарија

Први, Михаило, радуј се, пред Богом – арханђел

Анђео, Богородица, Захарија, арханђел – Гаврило

Рм, или Кол.

Разред: VIII

Број часа: 7.

Методска јединица: О човјеку

Тип часа: обрада новог градива

Уводни дио

Понављамо претходну лекцију. Тражим од њих да ми испричају резултате до којих смо дошли на прошлом часу и шта смо закључили послије групног рада. Тражим од некога да ми преприча дио из Светог Писма који смо читали.

Главни дио

Дајем ученицима задатак да прочитају лекцију и да одговоре на питања послије лекције у свеске. Дијелим их у 6 група, по колонама како сједе, и дајем свакој групи истраживачки задатак.

Ученици прве групе имају задатак да нешто напишу и прочитају о томе по чему се стварање човјека разликује од стварања свих других бића. Како је то описано у Књизи постања? Друга група треба да пише о томе шта значи то да је човјек створен од праха земаљског и да му је Бог удахнуо дух животни. Да ли то значи да је човјек по нечему сродан осталим материјалним створењима, а по нечему и анђелима? Да ли је тијело зло и зашто говоримо о потреби борбе против тјелесних страсти? Које су то страсти? Трећа група говори о половима уопште. Да ли је први човјек имао пол? Ко има веће шансе за спасење, жене, или мушкарци? Хоће ли бити полова послије свеопштег васкрсења? Шта то значи? Да ли полне разлике треба занемаривати? Четврта група има задатак да опише како се појавила смрт код људи. Да ли је она природна појава? Како се треба односити хришћанин према смрти? Зашто је дошло до стварња јаза између тијела и душе? Да ли је смрт казна, или милост Божија? Смије ли се убрзати? Пета група тумачи назив кожне хаљине у које су се људи обукли након пада у гријех. Чиме је Бог проклео Адама и Еву након њиховог пада у гријех. Шта значи та клетва? Нека направе разлику између метафоре и стварности ако могу. Шеста група тумачи учење Цркве да је човјек створен по образу и подобију Божијем. Шта то значи? По чему се човјек највише разликује од животиња? Има ли краја нашем усавршавању? Да ли је баш сваки ближњи икона Христова?

Ове задатке треба да обаве за десет минута, а послије читају и о томе расправљамо и дијелим им плусеве у свеску активности. На табли записујемо најважније ствари.

Завршни дио

На крају часа организујем квиз знања из ове лекције, који се састоји из неколико игара кроз које провјеравам шта су научили и како повезују научено градиво у цјелину. Ако остане времена, читамо одређено поглавље из Светог Писма.

Додатак припреми 8 – 7

1. По чему се стварање човјека разликује од стварања других бића?
2. По чему се анђели разликују од Бога?
3. Да ли локална Црква има пуноту благодати?
4. Ко је прогнао све Ћирила и Методија из Моравске?
5. Шта нам је забрањено другом о Десет Божијих заповијести?
6. По чему је човјек сродан осталим материјалним бићима?
7. Да ли су ђаволи створени злима?
8. Ко је основао Цркву?
9. Наведи бар једну задужбину Стефана Немање.
10. Наброј бар три света сасуда.

Крштење (опроштење), Исус (Спаситељ), Христос (Помазаник), Распеће (33), Јован (Јордан) – Јордан, Помазаник, опроштење, Спаситељ, 33

Крштење (Миропомазање), Девети час (Вечерње), Стари завјет (Мелхиседек), епископ (свештеник), епархија (парохија)

Посљедица, пад, одвајање, милосрђе – смрт

Син, Помазаник, Месија, Богочовјек – Христос

Храм, гроб, ланчић, часни – крст

Жртва, јагње, гријех, побједа – распеће

Смрт, Христос, крст, распеће – Велики Петак

Рм, или Кол.

Разред: VIII

Број часа: 8

Наставна јединица: Бесмртност душе

Тип часа: обрада новог градива

Облик рада: фронтални

Наставна метода: дијалошка

Уводни дио

Понављамо све што знамо о особинама Божијих створења, о разликама и сличностима између невидљивих и видљивих створења, између човјека и других живих бића, између Творца и творевине.

Главни дио

Пишем на табли тезе и држим сљедеће излагање: Све што је створено створено је Ријечју Божијом и вољом Божијом и његово постојање зависи од Бога. Бог све одржава у постојању. Зато се Он и назива Сведржитељ. Ако би једног момента одлучио да свијет више не постоји, он би и престао да постоји. Међутим, та могућност се никада неће претворити у дјело. Свијет никада неће нестати, већ ће се само преобразити. - Све ово се односи и на човјека. И његово постојање зависи од Бога и Његове воље. Међутим, и човјек ће постојати вјечно. Захваљујући човјековом гријеху, душа и тијело се привремено раздвајају и то називамо физичком смрћу. Тијело труне, а душа као проста не распада се већ захваљујући благодати Божијој наставља да постоји. Међутим, она је, као што каже велики црквени писац из 20. вијека, отац Георгије Флоровски, без тијела фантом, као што је и тијело без душе леш. Није циљ постојања да се душа ослободи тијела, већ да се опет једнога дана, послије Другог Христовог доласка и о свеопштем васкрсењу мртвих, поново сједини са својим преображеним тијелом и да човјек вјечно живи као цјеловита личност, и са душом и са тијелом, у новој земљи. Зато за укоп тијела кажемо сахрана, јер сахранити значи сачувати. Ми не бацамо тијело, већ га остављамо да се сачува до свеопштег васкрсења. - Циљ постојања је да људи живе вјечно у заједници љубави и радости са Богом. Није циљ постојања стална борба између гријеха и казне, већ радост којој неће бити краја, а која чека оне који се уподобе Богу. И они који се не уподобе Богу живјеће вјечно, али ван заједнице са Њим, а пошто је сва радост у Њему, значи и ван радости, у тузи и муци, и физичкој и душевној, много већој него што је ова на земљи, као што је и радост много већа у Царству Божијем него овдје. – Христос би се оваплотио и да човјек није сагријешио, да би нас обожио, али не би пострадао. – Ми никада не можемо постати у свему као Бог, али можемо Му се уподобљавати непрестано у врлини, слави и моћи.

Завршни дио

Питам их кључне ствари, да видим како су разумјели ову и претходне лекције.